কুরা (কাস্পিয়ান সাগর)
কুরা (তুর্কি: Kura; আজারবাইজানি: Kür; জর্জীয়: მტკვარი, Mt’k’wari; আর্মেনীয়: Կուր, Kur; প্রাচীন গ্রিক: Κῦρος, Cyrus; ফার্সি: کوروش, Kuruš) বৃহত্তর ককেশাস পর্বতমালার দক্ষিণে অবস্থিত একটি পূর্বমূখী নদী যা বৃহত্তর ককেশাস অঞ্চলের দক্ষিণ ঢালগুলিকে কাস্পিয়ান সাগরে নিয়ে ফেলে। এটি লেসার ককেশাস এর উত্তর পাশ দিয়ে যায় এবং এর প্রধান উপনদী আরাস সেই পর্বতমালার দক্ষিণ দিক থেকে প্রবাহিত হয়। উত্তর-পূর্বাঞ্চলীয় তুর্কি থেকে শুরু করে এটি তুরস্কের মধ্য দিয়ে জর্জিয়া থেকে আজারবাইযান পর্যন্ত প্রবাহিত হয়, যেখানে এটি আরাস নদীকে একটি ডান উপকূল হিসাবে গ্রহণ করে এবং কাস্পিয়ান সাগর প্রবেশ করে। নদীর মোট দৈর্ঘ্য ১,৫১৫ কিলোমিটার (৯৪১ মাইল)। মানুষ হাজার হাজার বছর ধরে ককেশাসীয় অঞ্চলে বাস করে। ৪৫০০ বছর আগে কুরা উপাত্যাকায় কৃষি কাজ শুরু হয়। বৃহৎ, জটিল সভ্যতা নদীর পাশে গড়ে উঠেছিল, কিন্তু ১২০০ খ্রিষ্টাব্দে, বেশিরভাগ প্রাকৃতিক দুর্যোগ এবং বিদেশী আক্রমণকারীদের দ্বারা ধ্বংস হয়ে যায়। বিংশ শতাব্দীর মাঝামাঝি সময়ে মানুষের বৃদ্ধি ও বন্যার ক্রমবর্ধমান তীব্রতা বৃদ্ধির ফলে বন ও ঘাসক্ষেত্র কমে যাওয়ার কারণে এই নদী ক্ষতিগ্রস্ত হয়। ১৯৫০-এর দশকে সোভিয়েত ইউনিয়ন নদীর ওপর অনেক বাঁধ এবং খাল নির্মাণ শুরু করে। বর্তমানে নদীটির তীব্রতা অনেক কমে গেছে, কারণ এখানে অনেক পানি বিদ্যুৎ কেন্দ্র প্রতিষ্ঠিত হয়েছে। 